Contra

Contra (kodanikunimi Margus Konnula, sündinud 22. märtsil 1974) on eesti kirjanik ja tõlkija.

Eluloost
Contra on sündinud Võrumaal Urvastes agronoomi ja raamatupidaja pojana, õppinud aastatel 1981–1984 Urvaste Algkoolis, 1984–1989 Kuldre 9-klassilises Koolis ja 1989–1992 Antsla Keskkoolis. Viibis sõjaväeteenistuses Eesti piirivalve Piusa kordonis 1993–1994. Töötanud 1994. aastal lühiajaliselt (kuu aega) inglise keele õpetajana Kuldre koolis, seejärel postiljonina Urvastes, aastail 1996–1999 oli Urvaste postiülem. Pärast seda vabakutseline kirjanik ja stsenarist. Urvaste Valla Lehe toimetaja aastail 2004–2008. Tartu Noorte Autorite Koondise (NAK) liige aastast 1997, Eesti Kirjanike Liidu liige aastast 1997.

Loomingust
Contra on tuntud eelkõige luuletajana. Tema luulele on iseloomulik tõukumine uuema rahvalaulu (vemmalvärss, lorilaul) traditsioonidest, see on lõbus ja laululine, säravalt virtuoosse keelekasutuse ja leidlike riimidega. Palju leidub Contra loomingus paroodiaid, samuti kalambuure (nt loomaporno: panen tallele). Olles vaimu poolest tihedalt seotud oma kodupaigaga, kasutab Contra oma loomingus väga tihti võru keelt ja kõneleb seda ka esmase kõnekeelena. Peaaegu kõik Contra luulekogud on ilmunud tema omakirjastuse Mina Ise väljaandena ja on välimuse poolest taotluslikult tagasihoidlikud.

"Eesti kirjandusloo" teatel tekitas Contra esimene, 1995. aastal ilmunud luulekogu "Ohoh!" vähe vastukaja, ent mõne aasta jooksul algas tema tähelend, "kui teda hakatakse nägema avalikel esinemistel ning järjepannu tuleb uusi, odavaid ja koledavõitu väljanägemisega raamatuid". Loominguliselt viljakas Contra ühendab tugevas autoriimagos "moodsa meediategelase ja "metsast pärit rahvalauliku" rolli". Sama allika hinnangul võis Contra olla 20. sajandi lõpuks ainus Eesti luuletaja, kes võis end oma tekstide müügist kodumaal ära elatada. Akadeemiline kirjandusteadus on suhtunud tema loomingusse tihti skeptiliselt; nii kinnitab "Eesti kirjanduslugu", et "Contra tekstide "kvaliteet" klassikalises artistlikus tähenduses on kõikuv", autori huvi värsitehnika ja keelemängu vastu tõusis aga alates kogust "Ei ole mina su raadio" (1998).

Peale luuletuste on Contra kirjutanud lastejutustuse "Presidendi suur saladus" (2004), lastenäidendi "Mõmmi-Piitre löüdmine" (rmt "Kuldmuna", 2007) ning lastejutte (rmt "Ruttu tuttu! Eesti isade unejutte", 2005).

Contra luulet on tõlgitud läti, soome, inglise, saksa, udmurdi, komi, mari, rootsi, vene, liivi ja ingeri keelde.

Contra on särav lavaesineja, kelle esinemisstiilile on omane luuletuste lauldes esitamine, vahetu ja aval suhtlus publikuga jms loov eneseväljendus. Seetõttu on Contra nõutud esineja kõikvõimalikel üritustel, sh väga palju koolides. Samad jooned on tunnuslikud ka teiste Tartu NAK-i luuletajate (Aapo Ilves, Jaan Pehk, Olavi Ruitlane, Wimberg, Veiko Märka) esinemisele.

Samuti on Contra olnud Eesti Televisiooni telesarja "Hajameelselt abielus" stsenariste (2007, koos Villu Kanguri ja Gert Kiileriga) ning ETV telesarja "Elolinõ" (2005 ja 2007) saatejuht. Aastatel 2008–2010 oli ta ETV saate "Erisaade" üks saatejuhte. Aastal 2012 juhatas sisse metsateemalise "Metsapeatuse" saatelõike – samuti ETV-s.

Alates 2009. aastast hakkas õppima läti keelt ja läti keelest tõlkimist, mis kujunes põhitegevuseks.

Teosed

Luulekogud
 "Ohoh!" (1995)
 "Üüratu üürlane" (1996)
 "Kesmasolin" (1996)
 "Contramutter – 10. lend" (1997)
 "Tarczan" (1998)
 "Ei ole mina su raadio" (1998)
 "Päike ja lamp" (1998)
 "Naine on mees" (1999)
 "Contra on õhk" [helikassett, Contra loomingut autori esituses] (2000)
 "Suusamütsi tutt. Luulet aastatest 1974–2000" (2001)
 ""Lugejad sügisel tibutavad..."" [pealkirjata] (2001)
 "Tähekaardid" [aabits kaardipaki kujul] (2002)
 "Tuul kägistab ust" (2002)
 "Contrarünnak" (2004)
 "Liivatee imepeen seeme" (2005)
 "Minu jonn" (2006)
 "Kuuseebu. Valitud jõululuuletusi läbi aegade" (2006)
 "Tahaksin olla autobuss" (2008)
 "Contra aastahing 2010" (2009)
 "Poiste aabits" (2010)
 "Okseoksjon" (2011)
 seinakalender "Contra luule" (2012) 
 "Urvaplaaster" (2012)
 "Kondas kohtab Contrat" (kunsti- ja luuleraamat) (2013)
 "Neiuke tuli õõtsudes" (lauluraamat) (2013)
 "Kõik on kõige targemad" (2015)
 "Samal ajal sajal jalal" (2017)
"Olkõ vakka" (2019) luuletused võru keeles
"Legoist" (2019)
"Mundris vitamiin" (2020)
"Bussijaamas on Valgre Raimond" (2020)

Proosa
 "Presidendi suur saladus" [lastejutustus] (2004)
 "Tugitoolitšempioni eined" (2012)
 "Minu Läti" (2016)

Antoloogiad, kogumikud, koguteosed
 "Varjatud ilus haigus. Valik sajandilõpu eesti luuletajaid" (2000)
 "Emajõe kondor" [Tartu NAK-i koguteos] (2002)
 "Ruttu tuttu! Eesti isade unejutte" [juttude kogumik] (2005)
 "Viie pääle" [luulekogu + CD] (2005), koos Aapo Ilvese, Olavi Ruitlase, Jan Rahmani ja Pulga Jaaniga
 "Naised on nii imelised" [luuleantoloogia] (2006)
 "Väike pornoraamat" [Tartu NAK-i koguteos] (2007)
 "Kuldmuna. Kuus tükkü latsilõ ja noorilõ" (2007)
 "Isa sokk on matkasell" (2012), koos Alar Pikkoraineni, Aapo Ilvese ja Jaan Pehkiga
 "Isa sokk on ufonaut" (2013) koos Alar Pikkoraineni, Aapo Ilvese ja Jaan Pehkiga 
 "Isa sokk on merekaru" (2015) koos Alar Pikkoraineni, Aapo Ilvese ja Paul-Eerik Rummoga
"Sind ma tahan armastada" : luuletusi Eestimaast 1818-2018 (2018)
"Poeetiliselt korrektne", kalambuurikogu (2019) koos Keiti Vilmsi, Mart Juure, Oliver Lombiga
"Sinisild/SiniSilta" (2020), soometeemaliste luuletuste kogu, koostaja Reijo Roos
"Luule on mäng. Võtteid ja mõtteid luuletuste kirjutamiseks koolitundides" (2021), koos Ilme Mõttusega

Laulutekstid näidenditele
 "Varasta veel võõraid karusid" (1999)
 "Lendav laev" (2001)
 "Endsapese" (2005)
 "Bluusivennad" (2006)
 "Võluõunad ehk Naeru kätte võib surra" (2007)
 "Võlupill" (2011)
 "Viisk, põis ja õlekõrs" (2012)

Näidendid
 "Kõrts" (2007), koos Jan Rahmani ja Andrus Kivirähkiga
 laulumäng "Eesti hüsteerium" (2009), muusika Erki Meister
 "Ramsese seiklused" (2017)
"Koolin om umbõlõ mõnna" (2019), võrukeelne muusikal

Teistesse keeltesse tõlgitud 
"Abi labi" koos Kivisildnikuga (2009), tlk Guntars Godiņš
"Everyone the Smartest" (2018) tlk Charlotte Geater, Kätlin Kaldmaa, Richard O'Brien
"Все мы умники" (2018) tlk Борис Балясный, Елена Балясная
"Tik grūti ir būt latvietim" (2019) tlk Guntars Godiņš
"Visi ir visgudrākie" (2020) tlk Guntars Godiņš
Contra luulet on tõlgitud läti, soome, inglise, saksa, udmurdi, komi, mari, rootsi, vene, liivi, ungari ja ingeri keelde.

Tõlketööd 
 Allen Ginsberg, "Ameerika. Valik luuletusi 1947–1996" (2003, tõlkinud Contra, Lauri Kitsnik, Hasso Krull, Andres Langemets, Margit Langemets, Jürgen Rooste, Tõnu Õnnepalu
 Wimbergi luuletused võru keelde (Raamatus "Rokenroll", K. E. Söödi lasteluulepreemia 2012) 
 Eduards Veidenbaums "Mind ärge lugege" (2014)
 Inese Zandere "Näpsud teevad vahetust" (2016)
Rudīte Raudupe "Kiska Miska" (2017)
Boriss Baljasnõi "Vihmade varjus" (2017), koos Eda Ahi jt
Nora Ikstena „Emapiim“ (2018), koos Ilze Tālbergaga
Alvis Hermanis „Päevik“ (2018)
Mārtiņš Zutis „Ärajäänud avastus“ (2018)
"Nupukas poiss, kummitav mägi ja maa.alune loss": läti muistendeid ja teisi rahvajutte (2018), koos Kristi Salve, Lembit Vaba, Aive Mandeli ja Livia Viitoliga
Inese Zandere, Maira Dobele "Näpsud õpivad" helindatud raamat 5. osas - "Näpsude maja" (2018), "Näpsud söögilauas" (2019), "Näpsude linn" (2019), "Näpsud maal" (2020), "Näpsude ajaraamat" (2021)
Luīze Pastore „Jakobi väga hästi õnnestunud plaan“ (2019)
"Läti muinasjutud" (2019)
Agnese Rutkēviča ja Madara Rutkēviča "Must ülikond. Luulevalik. Paus." (2019), koos Ilze Tālbergaga.  
Inese Zandere "Tuhatnelja edasi" (2019)
Justīne Kļava "Daamid" (näidend) (2019)    
Anete Melece "Kiosk" (2020)
Rasa Bugavičute-Pēce "Mul oli nõbu" (näidend) (2020)
Andris Akmentiņš "Õpetajad" (2021)
Ieva Flamingo "Kärarikas klass" (2021)
Rasa Bugavičute-Pēce "Poiss, kes nägi pimeduses" (2021)

Toimetatud tõlked 

 Nora Ikstena "Mees sinises vihmamantlis" (2019, tlk Hannes Korjus)
Rvīns Varde "Mis siin toimub" (2020, koos Merle Varega, tlk Ilze Tālberga)
Zane Zusta, Diāna Zande "Prussakad minu peas" (2020, tlk Ilze Tālberga)     
Anna Žīgure "Läti rahva käekäik. Hetki ajaloost." (2021, tlk Arno Baltin)

Tunnustus
 1999 – Eesti Näitemänguagentuuri näidendivõistluse I preemia lastenäidendite kategoorias ("Varasta veel võõraid karusid", koos Urmas Vadiga)
 2001 – Bernard Kangro kirjanduspreemia kogutud luuletuste "Suusamütsi tutt" eest
 2005 – Aasta Rosin (kogumik "Ruttu tuttu! Eesti isade unejutte", autorid Karl-Martin Sinijärv, Veiko Belials, Andrus Kivirähk, Juhani Püttsepp, Contra, Jürgen Rooste, Jaanus Vaiksoo, Kivisildnik, Peeter Sauter, Jaan Tätte ja Peep Pedmanson; pildid: Jüri Mildeberg)
 2007 – Oskar Lutsu huumoripreemia
 2009 – telesaate "MI" korraldatud kaebelaulude konkursi võitja sõnade autorina (muusika Erki Meister, esitaja vokaalansambel -7)
2010 – Järje Hoidja ("Poiste aabits", koos Urmas Nemvaltsiga)
 2013 – konkursi "Uma laul" võitja lauluga "Näkinäkjä" (muusika autor Erki Meister, esitaja Chacha Roots)
 2014 – Eesti-Läti keeleauhind (Eduards Veidenbaumsi luule tõlkimise eest)
 2014 – Eesti Kultuurkapitali kirjanduse sihtkapitali aastapreemia („Kõik on kõige targemad“)
 2014 – Karl Eduard Söödi lasteluuleauhind ("Kõik on kõige targemad", kunstnik Ulla Saar)
 2015 – Hea lasteraamat
2016    Luuleprõmmu Eesti meister, osalemine Euroopa meistrivõistlustel Leuwenis (Belgia)
 2017 – Eduards Veidenbaumsi kirjanduspreemia
 2018 - Paabeli torni auhinna nominent pildiraamatute kategoorias (Mārtiņš Zutis "Ärajäänud avastus")     
2019 - Eesti Kultuurkapitali mõttekirjanduse tõlkeauhinna nominent (Alvis Hermanise "Päevik")
 2019 – Läti Tunnustusristi 5. klass (kavaler)
2019  - Dzintars Sodumsi kirjanduspreemia luulekogu "Tik grūti ir būt latvietim" eest   
 2020 – Valgetähe V klassi teenetemärk
2020 - Apollo lugejate lemmik luule kategoorias - raamatuga "Legoist"
2020 - Paabeli torni auhinna nominent pildiraamatute kategoorias (Inese Zandere "Tuhatnelja edasi")

Isiklikku 
Ta on abielus Airi Hallik-Konnulaga ja neil on kaks poega: Herbert ja Verner.

Vaata ka 
 Tartu Noorte Autorite Koondise bibliograafia

Viited

Välislingid 

 Contra blogi
 Lingikogu blogis
 Taive Särg. "Kaverid ja folkloor. Contra laulud" www.folklore.ee [ca 2000]
 Rolf Liiv. "Ruraalsus versus intermodid" Sirp, 6. detsember 2002
 Sandra Otsus. "Poeet Contra: "Panin tallele!"" SL Õhtuleht, 8. september 2007
 "Contra pilalaul osutus Lätis väga populaarseks" Postimees, 12. jaanuar 2009
 Rainer Kerge. "Contra: 35. eluaastaks 5000 luuletust" Õhtuleht, 21. märts 2009
 Uwe Gnadenteich. "Ropu suuga luuletajad saadeti koolist minema" Tallinna Postimees, 30. aprill 2009

Eesti kirjanikud
Eesti luuletajad
Eesti tõlkijad
Valgetähe V klassi teenetemärgi kavalerid
Sündinud 1974